CAIET DE SARCINI
Servicii de catering
Procedura aplicată: Procedură proprie pentru serviciile cuprinse în Anexa 2
COD CPV: 55520000-1 Servicii de catering (Rev.2)
      	
Caietul de sarcini face parte integrantă din documentația pentru atribuirea contractului și constituie ansamblul cerințelor pe baza cărora se elaborează de către fiecare ofertant propunerea tehnică. Caietul de sarcini conține, în mod obligatoriu, specificații tehnice. Cerințele impuse vor fi considerate ca fiind minimale și obligatorii. Vor fi acceptate doar ofertele care îndeplinesc în totalitate cerințele minimale impuse de prezentul caiet de sarcini. Operatorii economici care transmit oferte care nu îndeplinesc cerințele minime vor fi excluși din procedura de achiziție.
Caietul de sarcini conține indicații privind regulile de bază care trebuie respectate astfel încât potențialii ofertanți să elaboreze propunerea tehnică corespunzător cu necesitățile Achizitorului. 
	În acest sens orice ofertă prezentată, care se abate de la prevederile Caietului de sarcini, va fi luată în considerare, dar numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini. Ofertarea de servicii inferioare celor prevăzute în Caietul de sarcini va fi declarată ofertă neconformă și va fi respinsă.	
SPECIFICAȚII TEHNICE:
	Număr estimativ de participanţi/tip de masă*:
	Tip de masă:
	Nr.
	Intervalele orare de servire:

	27 mai 2026

	
15
	
Pauză de cafea
	
2
	
Intervale orare: 10.30-11.00 și 15.00-15.30                            

	15
	Prânz
	1
	Interval orar: 13.00-14.00


* La data publicării prezentei documentații a fost luat în calcul un număr estimativ de participanți. Numărul final de participanți va fi comunicat de autoritatea contractantă cu minimum 24 de ore înainte de începerea evenimentului.
Caracteristici minimale pentru asigurarea unei pauze de cafea:
- o pauză de cafea va conține cafea şi ceai (minimum 250 ml/participant/pauză de cafea);
- apă minerală plată și apă minerală carbogazoasă într-o cantitate de minimum 0.5 l/participant/pauză de cafea (apa va fi furnizată în sticle de 0.5 l);  
- zahăr, îndulcitor, lapte pentru cafea;
- produse de patiserie proaspete, sortimente dulci și sărate (minimum 3 tipuri diferite) - nu se acceptă patiserie preambalată;
- fructe întregi. 
Cantitatea totală pentru patiserie este de 150 gr/participant/pauză de cafea și 200 gr fructe întregi/participant/pauză de cafea.
Caracteristici minimale pentru asigurarea unei mese de prânz 
Masa de prânz va fi organizată tip bufet suedez şi va conține:
- aperitive calde și reci (preparate, nu mezeluri și brânzeturi ca atare), minimum 4 feluri diferite si minimum 150 de grame de persoană;
- 3  feluri principale de mâncare caldă (un sortiment de carne de pui/curcan, unul cu carne de porc,  un fel  principal vegetarian/de post) ), într-o cantitate totală de minimum 200 grame de persoană;
- garnituri (minimum 2 sortimente), minimum 200 grame de persoană;
- salate (2 sortimente), minimum 150 grame/persoană;
- pâine, minimum 50 grame de persoană;
- desert (2 sortimente, unul dintre sortimente fiind de post), 100 grame de persoană;
- apă minerală plată într-o cantitate de minimum 0.5 l/ participant/ masă de prânz (apa va fi furnizată în sticle de 0,5 l);
 
Serviciile de catering vor include fețe de masă pentru mesele unde va fi așezată mâncarea/băutura (mesele vor fi puse la dispoziție la locație), veselă din porțelan sau arcopal, tacâmuri din inox, pahare din carton, șervețele din hârtie, aranjarea meselor și personal calificat pentru servire. După încheierea servirii, prestatorul va asigura debarasarea meselor și eliberarea spațiului aferent.  

Toate serviciile conexe (personalul pentru servire, veselă, tacâmuri, transport etc.) vor fi incluse în preț.
Personalul va purta echipament de protecție sanitară, conform legislației în vigoare.
Preț maximal pentru prânz: 70 lei fără TVA/persoană
Preț maximal pentru  pauza de cafea: 30 lei fără TVA/persoană

CRITERIUL DE ATRIBUIRE A CONTRACTULUI DE ACHIZIȚIE PUBLICĂ
 Pentru determinarea ofertei cea mai avantajoasă din punct de vedere economic, la evaluarea ofertelor în cadrul achiziției de servicii de catering, criteriul de atribuire utilizat va fi criteriul Cel mai bun raport calitate-preț, unde factorul de evaluare calitatea are o pondere de 40% (40 puncte), iar prețul are o pondere de 60% (60 puncte) din punctajul total – conform punctului 11 din Invitația de participare.
La începutul evenimentului Autoritatea contractantă își rezervă dreptul de a verifica și cântări toate tipurile de produse, în prezența reprezentantului operatorului economic declarat câștigător. 

NOTĂ: Acolo unde apar specificații tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație se va citi “sau echivalent”
2

